CELEX: 62022TN0029
Language: hu
Date: 2022-01-18 00:00:00
Title: T-29/22. sz. ügy: 2022. január 18-án benyújtott kereset – Polynt kontra ECHA

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/50
            
         
      2022. január 18-án benyújtott kereset – Polynt kontra ECHA
      (T-29/22. sz. ügy)
      (2022/C 119/72)
      Az eljárás nyelve: angol
      
         Felek
      
      
         Felperes: Polynt SpA (Scanzorosciate, Olaszország) (képviselők: C. Mereu és S. Abdel-Qader ügyvédek)
      
         Alperes: Európai Vegyianyag-ügynökség
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a keresetet elfogadhatónak és megalapozottnak;
               
            
                  —
               
               
                  semmisítse meg az ECHA fellebbezési tanácsának az A-009–2020. sz. ügyben hozott 2021. november 9-i határozatát;
               
            
                  —
               
               
                  állapítsa meg – illetve kötelezze az ECHA-t olyan új határozat elfogadására, amely megállapítja –, hogy a termelés vis maior miatti beszüntetését követően a felperes mentesül azon kötelezettsége alól, hogy további információkat nyújtson az ECHA-nak; és
               
            
                  —
               
               
                  kötelezze az ECHA-t a jelen eljárás valamennyi költségének, valamint a fellebbezési tanács előtti eljárással összefüggésben a felperesnél felmerült költségeknek a viselésére, továbbá az ezen eljárás keretében megfizetett díjak visszafizetésére.
               
            
         Jogalapok és fontosabb érvek
      
      Keresete alátámasztása érdekében a felperes hat jogalapra hivatkozik.
      
                  1.
               
               
                  Az első, arra alapított jogalap, hogy a fellebbezési tanács tévesen alkalmazta a jogot annak megállapításakor, hogy a nonán-1-ol-os 1,3-dioxo-2-benzofurán-5-karboxilsav anyag (EK-szám: 941–303–6) (a továbbiakban: anyag) gyártásának vis maior miatti beszüntetése nem mentesíti a felperest azon kötelezettség alól, hogy benyújtsa az anyagról szóló, a megfelelőség-ellenőrzésre vonatkozó első határozatban kért információkat.
               
            
                  2.
               
               
                  A második, arra alapított jogalap, hogy a fellebbezési tanács elferdítette a rendelkezésre álló bizonyítékokat, emiatt pedig i. helytelen jogi következtetést vont le, és ii. egy alá nem támasztott feltételezésre hivatkozva arra kérte a felperest, hogy terjesszen elő bizonyítékot.
               
            
                  3.
               
               
                  A harmadik, arra alapított jogalap, hogy a fellebbezési tanács helytelenül értelmezte és alkalmazta az 1907/2006/EK rendelet (REACH rendelet) (1) 42. cikkének (1) bekezdését és 50. cikkének (2) bekezdését.
               
            
                  4.
               
               
                  A negyedik, arra alapított jogalap, hogy a fellebbezési tanács helytelenül értelmezte és alkalmazta a REACH rendelet 5. és 6. cikkét.
               
            
                  5.
               
               
                  Az ötödik, arra alapított jogalap, hogy a fellebbezési tanács helytelenül állapította meg, hogy az ECHA honlapján elérhető, a gyártás beszüntetésének következményeiről szóló iránymutatás nem szolgál a felperes számára pontos biztosítékokkal, valamint hogy az ECHA nem sértette meg a jogbiztonság és a bizalomvédelem elvét.
               
            
                  6.
               
               
                  A hatodik, arra alapított jogalap, hogy a fellebbezési tanács helytelenül értelmezte és alkalmazta az arányosság elvét, valamint a megfelelő ügyintézéshez való jogot.
               
            
         (1)  A vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (HL 2006. L 396., 1. o.; helyesbítések: HL 2007. L 136., 3. o.; HL 2008. L 141., 22. o.; HL 2009. L 36., 84. o.; HL 2010. L 118., 89. o.; HL 2015. L 212., 39. o.)